માસ્ટર્સ માટે કોલ્હાપુરની રાજારામ કૉલેજમાં ઍડ્મિશન લીધું. આ ઍડ્મિશન ટફ હતું કારણ કે શિવાજી યુનિવર્સિટીમાં સાંગલી, સાતારા, સોલાપુર અને કોલ્હાપુર એ ચાર કૉલેજના મળીને માત્ર ૩૫ વિદ્યાર્થીને માસ્ટર્સ માટે સિલેક્ટ કરવામાં આવતા હતા. ૧૯૯૫માં તેમણે ૭૬ ટકા સાથે માસ્ટર્સ ડિગ્રી મેળવી. આ અભ્યાસ દરમ્યાન સાપ પકડતા એક મિત્રને કંપની આપવા તે જતા અને નેચરનો શોખ હોવાથી વાઇલ્ડલાઇફના ફોટો પાડતા. તેમના પિતાએ તેમને એ માટેનો મોંઘો કૅમેરા પણ લાવી આપ્યો હતો. માસ્ટર્સના અભ્યાસમાં પણ તેમણે ભણતરની સાથે પુષ્કળ ફીલ્ડવર્ક કર્યું. જીવોને આઇડેન્ટિફાય કરવામાં તેમને રસ પડવા લાગ્યો, તેમણે બીએનએચએસ જૉઇન કર્યું.